Adolf Hitler innledet et forhold av ikke helt avklart art med sin niese, Angelas datter Geli, som døde – antagelig for egen hånd – i 1931. I mellomtiden hadde Angela utviklet sterke motforestillinger mot Adolf Hitlers forhold med Eva Braun. Ifølge enkelte kilder forsøkte hun å advare Eva Braun mot risikoen ved å komme Adolf Hitler tett inn på livet. Til slutt forlot hun Berchtesgaden og flyttet til Dresden. Adolf Hitler brøt tvert av en hver forbindelse med henne og uteble fra hennes bryllup med professor Hammitsch.